จำหน่ายเสื้อผ้าชุดนักเรียนในราคาถูกตัวละ 90 บาท แบ่งเบาภาระของพ่อแม่และผู้ปกครอง
นายภกร รงค์นพรัตน์ รองผู้อำนวยการองค์การค้าของสำนักงานคณะกรรมการส่งเสริมสวัสดิการ สวัสดิภาพครูและบุคลากรทางการศึกษา หรือ สกสค. เปิดเผยว่า ร้านศึกษาภัณฑ์พาณิชย์ท้องฟ้าจำลอง เตรียมจัดโปรโมชั่น เสื้อผ้าชุดนักเรียนราคาประหยัด ตัวละ 90 บาท ลดราคาจากปกติตัวละ 200 บาท เป็นเนื้อผ้าทออย่างดีที่ได้มาตรฐาน การสวมใส่ ไม่บาง นำมาลดราคาเพื่อแบ่งเบาภาระค่าใช้จ่ายของพ่อแม่ผู้ปกครองนายภกร กล่าวเพิ่มเติมว่า ผู้ปกครองนักเรียนที่สนใจซื้อชุดนักเรียนในราคาประหยัด สามารถสั่งซื้อผ่านแอปพลิเคชัน Suksapan Mall รวมทั้งชุดลูกเสือ เครื่องเขียน อุปกรณ์การเรียน สื่อการเรียนการสอนและเครื่องมือทดลองวิทยาศาสตร์ มีบริการจัดส่งถึงบ้าน เริ่มต้นในช่วงเดือนเมษายนนี้ รับเปิดเทอม ปีการศึกษา 2566